cyanic-selkie/wikianc huggingface dataset:
Future Nostalgia
Ալբոմին նախորդել են երեք սինգլ և մեկ գովազդային սինգլ։ «Don't Start Now»-ը, որը թողարկվել է 2019 թվականի նոյեմբերի 1-ին որպես ալբոմի առաջատար սինգլ, հասել է ինչպես քննադատական, այնպես էլ կոմերցիոն հաջողության։ Այս երգը դարձել է նրա յոթերորդ ձայնասկավառակը UK Singles Chart հիթ-շքերթում և լավագույն եռյակում առաջին ձայնասկավառակը ամերիկյան Billboard Hot 100-ում։ Ալբոմի գլխավոր երգը թողարկվել է 2019 թվականի դեկտեմբերի 13-ին՝ որպես գովազդային սինգլ։ Նրա երկրորդ սինգլը՝ «Physical»-ը, թողարկվել է 2020 թվականի հունվարի 31-ին և հասել է UK Singles Chart հիթ-շքերթի յոթերորդ հորիզոնականին։ «Break My Heart»-ը թողարկվել է որպես ալբոմի երրորդ սինգլ 2020 թվականի մարտի 25-ին։ Ալբոմը խթանելու համար Լիպան հայտարարել է «Future Nostalgia Tour» շրջագայության մասին, որը կսկսվի 2021 թվականի հունվարին։
Bad Luck Blackie
Bad Luck Blackie («Անհաջողակ սևուկը» կամ «Եթե սև կատուն ճանապարհն է անցնում »), կարճամետրաժ մուլտիպլիկացիոն կատակերգական ֆիլմ, որը թողարկվել է 1949 թվականին Metro-Goldwyn-Mayer ընկերության կողմից (ռեժիսոր՝ Թեքս Էվերի, պրոդյուսեր՝ Ֆրեդ Կուիմբի, սցենարիստ՝ Ռիչ Հոգան, մուլտիպլիկատորներ՝ Հրանտ Սիմմոնս, Վոլտեր Քլինթոն, Պրեստոն Բլեյր, Լուի Շմիդտ, կոմպոզիտոր՝ Սքոթ Բրեդլի)։
Future Nostalgia
Երաժշտություն և տեքստ
Երաժշտական առումով, «Future Nostalgia»-ն նկարագրվել է որպես դիսկո, փոփ, էլեկտրոնային և փոփ դենս ալբոմ։ Ալբոմի ստանդարտ հրատարակությունը կազմված էր միայն 11 թրեքերից։ Բացող նույնանուն թրեքը փոփ և էլեկտրո երգ է՝ դիսկոյի և ֆանկի ազդեցությամբ։ Այս երգում, Լիպան երգում է կանանց վստահության մասին, ընդ որում նրա «խոսել-երգելն» համեմատել են Կեշայի հետ։ Հաջորդ և գլխավոր թրեքը՝ «Don't Start Now»-ը, տարբեր ժանրերի խառնույթ է, ներառյալ դիսկո, նու դիսկո , փոփ , պարային և եվրոդենս ։ Երգը ցույց է տալիս Լիպային, որի բառերը հասցեագրված են նրա նախկին սիրեկանին և պատմում են դրա մասին, թե ոնց առաջ շարժվել ։ «Cool» ուրախ սինթ փոփ բալլադ է, որտեղ Լիպան «տաք հարաբերությունների տառապանքների մեջ է»։ «Physical»-ը «ուժեղ ակումբներին պատրաստ» երգ է , որը իր մեջ ներառում փոփ երաժշտության ենթաժանրեր, ինչպիսիք են օրինակ սինթ փոփը , փաուեր փոփը և ֆյուչըրփոփը։ Բառերի առումով, երգը ցույց է տալիս Լիպայի «ադամանդե հարուստ զգացողությունն իր նոր սիրահարի հետ» ։ Պարերի համար պատրաստված «Levitating» երգը դիսկո երգ է, որտեղ Լիպան համեմատվում է Spice Girls-ի հետ։
Bad Luck Blackie
Ըստ մուլտիպլիկացիայի պատմաբան Ջերի Բեկանի տարբերակի՝ մուլտֆիլմը զբաղեցնում է 15-րդ տեղը՝ 50 մեծագույն մուլտֆիլմների շարքում ։
Սյուժե
Մուտֆիլմն սկսվում է այն տեսարանից, որտեղ կոպիտ բուլդոգը տանջում է սպիտակ փիսիկին։ Փորձելով փախչել իրեն տանջողից՝ փիսիկը հանդիպում է թափառական սև կատվին, որն առաջարկում է նրան լուծել շան հետ ունեցած խնդիրը (նրա այցեքարտի վրա նշված էր՝ «Bad Luck Company. Paths Crossed — Guaranteed Bad Luck» — «Անհաջողություն» ընկերություն։ Ճանապարհը կտրեցին՝ անհաջողությունը ապահովված է)։ Սև կատուն փիսիկին ցույց է տալիս իր հնարավորությունները՝ մոտեցող բուլդոգի ճանապարհը կտրելով, և հենց այդ պահին շան գլխին ընկնում է ծաղկամանը, և նա ուշագնաց է լինում։Սև կատուն փիսիկին հանձնում է սուլիչ և ասում է, որ եթե պետք լինի թող ուղղակի սուլի ։ Հետո ֆիլմի ընթացքում բուլդոգը բազմիցս փորձում է ազատվել փիսիկից։ Բայց ամեն անգամ նա հասցնում է սուլել, և հենց այդ պահին բուլդոգի ճանապարհը կտրում է սև կատուն, և բուլդոգի հետ տեղի է ունենում ողբերգական անհաջողություն (ավելի հաճախ որևէ ծանր առարկա՝ զնդան կամ սեյֆ է ընկնում նրա գլխին)։
Future Nostalgia
Երաժշտություն և տեքստ
«Pretty Please» երգը ներառում է բաս կիթառ, կիթառներ և սինթեզատոր։ Այն նկարագրվում է որպես «70-ականների դիսկոյից մինչև 90-ականների և վաղ 00-ականների դենս փոփ»։ «Hallucinate»-ը, որը համեմատվել է Քայլի Մինոուգի և Լեդի Գագայի ոճերի հետ, լողափային փոփ, դենս փոփ և հաուս երգ է։ Այն նկարագրվել է որպես փառատոններ բացող և ակումբներ փակող երգ ։ «Love Again»-ը էլեկտրասվինգ փոփից և դենս փոփից ձևավորված երգ է ։ «Break My Heart»-ը այն մասին է, թե «ինչպես էր Լիպան ընտրում հարաբերությունները և չէր կարողանում դիմադրել սերը հետապնդելու գայթակղությանը»։ Այն նկարագրվել է որպես դենս փոփ և դիկսո փոփ՝ «ռետրո ֆուտուրիստիկ» ոճում ։ «Good In Bed»-ը Լիպան նկարագրել է այսպես․ «երգ լավ սեքսը միակ բանն է, ինչը մարդկանց միասին է պահում» ։ Երգի տեքստը համեմատվել է Լիլի Ալենի հետ, իսկ երաժշտությունը՝ Լիզզոյին, լինելով ֆանկ փոփ երգ։ Փակող թրեքը՝ «Boys Will Be Boys»-ը, ցույց է տալիս «հեռացեք սեռական ոտնձգություններից, երկակի չափանիշներից և թե իրականում ինչ է նշանակում լինել կին» միտքը։
Գովազդ
2019 թվականի դեկտեմբերի 2-ին Լիպան հայտարարել է Future Nostalgia Tour-ը՝ ալբոմի աջակցության համար։ Շրջագայությունը պլանավորվել է սկսել 2021 թվականի հունվարի 3-ին Անգլիայի Նյուքասլ քաղաքում, որը բաղկացած է լինելու 24 հայտարարված շոուներից ։ Նա նաև դարձել է Sydney Gay and Lesbian Mardi Gras շրջագայության հեդլայները փետրվարի 29-ին, և պլանավորել է ելույթ ունենալ Գլասթոնբերի փառատոնին հունիսի 26-ին և Սիգետին՝ օգոստոսի 5-ին ։
Bad Luck Blackie
Սյուժե
Ֆիլմի ավարտին բուլդոգը սև կատվին ներկում է սպիտակ գույնով, և անհաջողության ազդեցությունն անհետանում է։ Բայց սպիտակ փիսիկը գալիս է օգնության իր փրկչին՝ ներկվելով սև գույնով և կրկնելով ճանապարհը կտրելու հնարանքը։
Future Nostalgia
Երգացանկ
Իրավունքները վերցված են Apple Music-ի և Spotify-ի մետադատաներից, իսկ երգերի տևողությունները՝ Qobuz-ից ։
Ծանոթագրություններ
Կատեգորիա:2020 ալբոմներ Կատեգորիա:Դուա Լիպայի ալբոմներ
Bad Luck Blackie
Կարծիքներ
Թողարկվել է «MGM/UA Home Video» վիդեոընկերություն կողմից VHS-ում։ Բացի սրանից, հավաքածուում պարունակվում էին նաև այլ կարճամետրաժ մուլտֆիլմեր՝ «Կատուն, որը ատում է մարդկանց» (The Cat that Hated People), «Վաղվա օրվա տունը» (The House of Tomorrow), «Հոգնած շան պես» (Doggone Tired) և ուրիշներ։ ՍՍՀՄ-ում և Ռուսաստանում 1980 և 1990-ական թվականներին տարածվել է Դոխալովի, Օշուռկովի և ուրիշների հեղինակային մենաձայն թարգմանություններով։
Արտաքին հղումներ
Կատեգորիա:Մուլտֆիլմեր այբբենական կարգով Կատեգորիա:1949 մուլտֆիլմեր Կատեգորիա:Մուլտֆիլմեր կատուների մասին Կատեգորիա:Անգլերեն ֆիլմեր Կատեգորիա:Մուլտֆիլմեր շների մասին Կատեգորիա:Ամերիկյան ֆիլմեր Կատեգորիա:MGM ֆիլմեր Կատեգորիա:Ամերիկյան կարճամետրաժ մուլտֆիլմեր
Նոչիանո
Նոչիանո  (Nocciano''), կոմունա Իտալիայում, գտնվում է Աբրուցո մարզում՝ Պեսկարա գավառում։
Բնակչությունը կազմում է 1671 մարդ։ Խտությունը՝ 129 մարդ/կմ²։ Տարածքը՝ 13 կմ²։ Փոստային ինդեքս 65010։ Հեռախոսային կոդ՝ 085։
Տարածաշրջանի հովանավորն է Լավրետի Ռիմսկին։ Տոնը նշվում է 10 օգոստոսի.
Կատեգորիա:Իտալիայի բնակավայրեր
Ջիմի Քեյս
Ջեյմս Ռոբերտ Քեյս (James Robert Case, ), առավել հայտնի է որպես Ջիմի Քեյս (Jimmy Case), անգլիացի ֆուտբոլիստ, կիսապաշտպան, ով հայտնի է դարձել 1970-ական թվականներին «Լիվերպուլում» խաղալու ժամանակ։
Վաղ տարիներ
Քեյսը ծնվել և մեծացել Լիվերպուլ քաղաքի Ալերթոն արվարձանում, որտեղ եղել է Փոլ ՄաքՔարթնիի հարևանը։ Փոքր ժամանակ նա տեղի բոյսկաուտների ջոկատի ակտիվ անդամ է եղել։ Պատանեկան տարիներին նա իր տարիքի համեմատ կարճահասակ է եղել։ Ջիմիի ֆուտբոլային տաղանդը բացահայտվել է Գարսթոն եկեղեցու երգչախմբի և Ալերթոնյան սկաուտների միջև խաղում, որի ընթացքում նա 23-22 հաշվի ժամանակ խփել է հեռահար գոլ։ Ջիմիին համարում էին հաղթած, նաև երբ նա պարտվում էր, ոչ մեկը նրան չէր անվանում անհաջողակ ։
Դպրոցն ավարտելուց հետո Քեյսն աշխատում էր որպես էլեկտրիկի օգնական և մասնագիտությունը չթողեց նույնիսկ «Լիվերպուլ» տեղափոխվելուց և երկրորդ թիմում խաղալուց հետո ։ Նրանք, ովքեր Ջիմիին ճանաչում էին պատանեկան տարիքից, զարմացած էին, թե ինչպես էր նա փոխվել՝ նա դարձել էր բարձրահասակ և ուժեղ։
«Լիվերպուլ»
Քեյսը «Լիվերպուլ» տեղափոխվեց տեղի «Հարավային Լիվերպուլ» ակումբից 1973 թվականի մայիսին և նորամուտը նշեց 1975 թվականի ապրիլի 23-ին «Էնֆիլդում» «Քուինս Պարկ Ռեյնջերսի» դեմ խաղում ։ Ջոն Թոշակի դուբլի և Քևին Քիգանի գոլի շնորհիվ «կարմիրները» հաղթեցին 3-1 հաշվով։ «Լիվերպուլում» Քեյսը առաջին գոլը խփեց 1975 թվականի օգոստոսի 23-ին «Տոտենհեմ Հոտսպուրի» դեմ խաղի 68-րդ րոպեին ։ Իր առաջին ամբողջական մրցաշրջանից հետո նա ակումբի հետ նվաճեց Պրեմիեր Լիգան և ՈՒԵՖԱ գավաթը՝ եզրափակչում գրավելով «Բրյուգգեի» դարպասը ։ 1976 թվականին Քեյսը դարձավ ամենարդյունավետ կիսապաշտպաններից մեկը։
Քեյսը իր տեղը հիմնական կազմում պահպանեց նաև հաջորդ տարում, իսկ «Լիվերպուլը» հաղթեց Պրեմիեր Լիգան, Անգլիայի գավաթը և ՈՒԵՖԱ Եվրոպական չեմպիոնների գավաթը։ Ակումբը հաջորդ տարի ևս նվաճեց առաջնության գավաթը, սակայն Անգլիայի գավաթի եզրափակչում 2-1 հաշվով պարտվեց «Մանչեսթեր Յունայթեդին»։ Քեյսը գոլ խփեց այն ժամանակ, երբ նախաձեռնությունը անցավ մրցակցի ձեռքը։ Դա Քեյսի տիպիկ գոլերից էր՝ տուգանային հրապարակից դուրս կատարված ուժեղ հարված ։ Նա մի քանի օր անց Հռոմում խաղաց «Բորուսիա Մյոնխենգլադբախի» հետ խաղում, որտեղ իր թիմը 3-1 հաշվով հաղթեց ։
«Լիվերպուլի» կազմում Քեյսը երկու անգամ հաղթեց առաջնությունը և Եվրոպական չեմպիոնների լիգան, 1981 թվականին Լիգայի գավաթը, չնայած այդ մրցաշրջանում նա իր լավագույն խաղը չէր ցուցադրում։ Մարզիչ Բոբ Փեյսլին անհանգստացած էր Քեյսի և կիսապաշտպան Քենեդի Ռեյի ամուր ընկերությամբ։ Մեղադրանքների գագաթնակետը դարձավ Սեմմի Լիի վրա հարաձակումը, ով հիմնական կազմից հեռացրեց Քեյսին, և 1980 թվականի գարնանը ղեկավարությունը որոշեց Քեյսին վաճառել «Բրայթող էնդ Հոուվ Ալբիոնին», իսկ տեղափոխությունը կատարվեց ամռանը ։
Չնայած այս իրադարձություններին Ջիմին, սիրված էր «Լիվերպուլի» երկրպագուների շրջանում՝ 2006 թվականին «Լիվերպուլի» պաշտոնական կայքում անցկացրած հարցման արդյունքներով ակումբի ամենահայտնի հարյուր ֆուտբոլիստների ցանկում նա զբաղեցնում էր 45-րդ տեղը, իսկ քվեարակությանը մասնակցել էին շուրջ 110000 երկրպագուներ աշխարհի տարբեր ծայրերից ։
«Բրայթոն»
1981 թվականի օգոստոսին որպես Մարկ Լոուրենսի փոխարինող 350000 ֆունտ ստեռլինգի դիմաց տեղափոխվեց «Բրայթոն» և 1980-ական թվականներին ակումբի հաջողությունների մեջ մեծ ավանդ ունեցավ։
«Բրայթոնի» հետ 1983 թվականին նա հասավ Անգլիայի գավաթի եզրափակիչ և նորից հանդիպեց «Մանչեսթեր Յունայթեդին»։ Խաղն ավարտվեց 2-2 հաշվով, չնայած «Բրայթոնը» լավ շանսեր ուներ հաղթելու։ «Բրայթոնը» պատասխան խաղում 4-0 հաշվով ջախջախվեց և չնվաճեց գավաթը ։ Ապա ակումբը դուրս մնաց առաջին դիվիզիոնից։ Չնայած այդ ամենին, ակումբը շարունակեց ևս երկու տարի հանդես գալ «Գոլդսթոուն Գրաունդում» ։
«Սաութհեմփթոն»
1985 թվականի մարտին Քեյսը տեղափոխվեց «Սաութհեմփթոն», որտեղ փոխարինելու էր Սթիվ Ուիլիամսին։ Առաջին մի քանի շաբաթը ակումբը զբաղեցնում էր հինգերորդ տեղը լիգայում, այնուհետև նրանք հրաժարվեցին մասնակցել ՈՒԵՖԱ գավաթի որակավորման փուլին։ Պատճառը Էյզելի ողբերգությունն էր ։
Նոր մարզիչ Քրիս Նիկոլը թիմի ավագ նշանակեց Քեյսին։ Այդ մրցաշրջանում ակումբը հասավ Անգլիայի գավաթի կիսաեզրափակիչ՝ քառորդ եզրափակչում 2-0 հաշվով հաղթանակ տանելով «Բրայթոնի» նկատմամբ, որտեղ 1986 թվականի ապրիլի 5-ին 2-0 հաշվով ավելացրած ժամանակում պարտվեց «Լիվերպուլում» ։
Ակումբի հետ իր անցկացրած 6 տարիների ընթացքում նա չկորցրեց իր ուժեղ հարվածները, նաև ձեռք բերեց դաշտը լավ տեսնելու և ճիշտ փոխանցումներ կատարելու հմտություններ։ Նույնիսկ 30 տարեկանում նա դիվիզիոնի լավագույն կիսապաշտպաններից մեկն էր ։
1989-1990 թվականներին նա դեռևս ակումբում խաղում էր և 1990 թվականի դեկտեմբերին ընդգրկվեց անգլիական լիգայի հավաքականի կազմում՝ մասնակցելու իռլանդական լիգայի դեմ խաղին։ Այդ մրցաշրջանում ակումբն առաջնությունում գրավեց 7-րդ տեղը։ Ամենահիշարժան խաղը կայացավ 1989 թվականի հոկտեմբերի 11-ին, երբ «Սաութհեմփթոնը» 4-1 հաշվով հաղթեց «Լիվերպուլին» ։ Միայն թե, ակումբում նա լուրջ գավաթներ չնվաճեց։
Ջիմին կիսապաշտպանությունում խաղում էր Գլեն Կոկերիլի և Բարի Հորնի հետ, որոնք օգնում էին թիմում հարմարվել երիտասարդ խաղացողներ Լե Տիսիեն, Ալան Շիրերը, Ռոդ Ուոլսեը և Ջեյսոն Դոդը։ Նիկոլին մարզչի պաշտոնում 1991 թվականին փոխարինեց Յան Բրանֆուտը, ով վաճառեց Քեյսին «Բորնմութին»։ Բրանֆուտի որոշումը դուր չեկավ երկրպագուներին, քանի որ Քեյսին փոխարինեց անհուսալի Թերրի Հարլոկը։ Դա հիմնական պատճառներից մեկն էր, որ Բրանֆուտն ակումբի մարզչի պաշտոնում մնաց ընդամենը երկու տարի ։
Ուշ կարիերա
Քեյսը «Բորնմութում» ընկերացավ Հարրի Ռեդնապի հետ և 1991-1992 մրցաշրջանում անցկացրեց 40 խաղ, չնայած որ խաղում էր երրորդ դիվիզիոնում։ «Բորնմութից» նա տեղափոխվեց «Գալիֆակս Թաուն», որտեղ խաղաց 6 ամիս և տեղափոխվեց «Ռեքսեմ», որի հետ 1992-1993 մրցաշրջանում բարձրացավ երկրորդ դիվիզիոն ։
Ապա նա տեղափոխվեց «Սիթինգբորն» ակումբ, որտեղ խաղաց մինչև 1993 թվականի դեկտեմբեր, երբ վերադարձավ «Բրայթոն»։ Այնուհետև նա դարձավ խաղացող մարզիչ, հետո մարզեց «Բեշլի» ակումբը։ Նա խաղաց մինչև 41 տարեկան և այդ ժամանակվա Պրեմիեր Լիգայի ամենատարեց ֆուտբոլիստն էր, ով հիմնական կազմում էր (46-ամյա դարպասապահ Պիտեր Շիլթոնը վերջին տարիներին գրեթե չէր հայտնվում հիմնական կազմում) ։
1995 թվականի նոյեմբերի 10-ին մարզման ժամանակ ստացած վզի վնասվածքի պատճառով նա հայտարարեց իր կարիերայի ավարտի մասին ։
Խաղաոճ
Ջիմի Քեյսը տիրապետում էր հզոր հարվածների, ինչի պատճառով հաճախ հեռահար հարվածներով գոլեր էր խփում։ Դրանից բացի, նա նաև կոպիտ էր խաղում պայքարներում։ Նա լավ էր տեսնում խաղադաշտը և տիրապետում էր ճիշտ փոխանցումների։ Քեյսը չէր հետևում իր սպորտային դիետային, ինչի պատճառով երեսունից հետո նա իր լավ խաղը չէր ցուցադրում ։ Որոշ փորձագետներ Քեյսին համեմատում են «Լիվերպուլի» նախկին առաջատար Սթիվեն Ջերարդի հետ ։
Անձնական կյանք
Ջիմին մինչև «Լիվերպուլ» տեղափոխվելն արդեն ամուսնացած էր և ուներ երեխա։ Դա էր պատճառը, որ նա որոշեց չգնալ շատ հեռու ։
Յունհա
Յունհա (հանգըլ՝ 윤하, Յունհա, ユンナ Յուննա, իրական անունը Կո Յուն Հա, ), հարավկորեացի փոփ-երգչուհի։ Մանկուց հետաքրքրվել է երաժշտությամբ և ճապոներենով։ Դեբյուտ է արել Ճապոնիայում 16 տարեկանում «Yubikiri» երգով։ Ճանաչում ձեռքբերելով Ճապոնիայում, ստացել է Oricon Comet մականունը, քանի որ նրա երգերը հայտնվել են ճապոնական հիթ-շքերթներում, իսկ մի քանիսները օգտագործվել են անիմե-սերիալներում և Դորամաներում, որպես գլխավոր երաժշտություն։
Ջիմի Քեյս
Անձնական կյանք
Նա որոշ ժամանակ մարզեց «Բրայթոնը», սակայն վատ արդյունքների պատճառով նա հեռացվեց մարզչի պաշտոնից ։
Յունհա
Կենսագրություն
Ծնվել է մելոմանների ընտանիքում։ 4 տարեկանից սկսել է նվագել դաշնամուր։ Մանկուց հետաքրքրվել է ճապոնական դորամաներով, դա դրդել է նրան, որպեսզի նա սովորի ճապոներեն, հետագայում մեծ հետաքրքրություն է առաջացել ճապոնական երաժշտության նկատմամբ։ Առաջին սիրելի ճապոնական խումբը եղել է X Japan-ը, ինչպես նաև ՅունՀան հետաքրքրվել է Հիկարու Ուտադա և Միսակի Իտո (Misia) երգչուհիների ստեղծագործություններով։
Ջիմի Քեյս
Անձնական կյանք
Դրանից հետո նա մարզեց «Բեշլին», որը հանդես էր գալիս Նյու Ֆորեսթում։ Այդ ակումբի հետ նա Հարավային Կոնֆեդերացիայում զբաղեցրեց երրորդ տեղը ։
Քեյսը հաճախ էր մասնակցում վետերանների խաղերին, իսկ կարիերայի ավարտից հետո նա հեմփշիրյան ռադիոյում աշխատում էր որպես «Սաութհեմփթոնի» խաղերի վերլուծաբան։ 2009 թվականից նա «BBC Radio Merseyside» համար հաճախ մեկնաբանում է «Լիվերպուլի» խաղերը։ Նա նաև մասնկացում է «Red Alert» հեռուստահաղորդմանը, որը տեղի է ունենում ուրբաթ օրերին։ Նա աշխատում է նաև LFC TV ալիքում, որը պատկանում է «Լիվերպուլին»։ 2007 թվականին Ջիմին և «Լիվերպուլի» ևս երեք խաղացող, ովքեր 1977 թվականին հաղթել էին Եվրոպական չեմպիոնների լիգան, մասնակցեցին Մեծ Բրիտանիայում և Իռլանդիայում տեղի ունեցող շրջագայությանը, որպեսզի նշեն «Բորուսիայի» դեմ հաղթանակի 30-ամյակը։ Նրա հետ էին Թոմի Սմիթը, ակումբում խաղերի թվով ռեկորդակիր Յան Կալագենը և ուելսցի պաշտպան Ջո Ջոնսը։ Այս շրջագայությունը ցույց տվեց, որ երկրպագուները դեռևս հիշում են այդ խաղացողներին, որոնք մի ժամանակ թիմի մասնիկն էին.
Յունհա
Կենսագրություն
Ծնողների աջակցությամբ ՅունՀան սկսել է մասնակցել տարբել կորեական երաժշտական լսումների։ Սակայն, նրա բախտը չէր բերում, ամեն տեղ, որտեղ նա մասնակցել է, նրան չէին ընտրում այն պատճառով, որ նա չի համապատասխանում փոփ այդոլի կարգավիճակի։ Բայց աղջիկը չէր հանձնվում, այնուամենայնիվ նրան նկատեցին Stam Entertaiment-ի լսումների ժամանակ։ Նրան նկատել է մի ճապոնական երաժշտական գործակալություն, և առաջարկել է ձայնագրել ալբոմ։ Դրանից հետո ՅունՀայի մոտ սկսվել են ծանր ժամանակներ, քանի որ նա պետք է ընտրություն կատարեր Ճապոնիայի և Կորեայի միջև, որպեսզի ձայնագրի իր դեբյուտային ալբոմը այս երկրներում։ Նրա կյանքը վերադարձավ իր նախկին դիրքին, դեբյուտային ալբոմի և երգի ձայնագրումից հետո՝ Ճապոնիայում և Կորեայում։ Այդ ժամանակ նրա ճանաչումը սկսեց մեծանալ։ 2007 թվականին ՅունՀան ընդունվել է Հանգուկ՝ օտար լեզուների համալսարան, որը ավարտել է 2011թվականին (ճապոներենի մասնագետ)։ Յունհան թողարկել է շատ երգեր և ալբոմներ, որոնք հայտնի են Ճապոնիայում և Կորեայում։ 2011 թվականին նրան հրավիրել են աշխատել որպես DJ, MBC "Starry Night" ռադիոյում, նույն թվականի ապրիլին նա դատի է տվել իր գործակալությանը՝ LionMedia-յին խնդրանքով, որ լուծարեն նրա պայմանագիրը գործակալության հետ, անարդար պայմանների պատճառով։
Ջիմի Քեյս
Անձնական կյանք
2009 թվականին Ջիմին որպես «Լիվերպուլի» լեգենդ դարձել է ակումբի թալիսման ։
Արտաքին հղումներ
Կատեգորիա:Լիվերպուլի ֆուտբոլիստներ Կատեգորիա:Սաութհեմփթոնի ֆուտբոլիստներ Կատեգորիա:Բորնմութի ֆուտբոլիստներ Կատեգորիա:Անգլիացի ֆուտբոլիստներ Կատեգորիա:Անգլիացի ֆուտբոլային մարզիչներ Կատեգորիա:Լիվերպուլ քաղաքում ծնվածներ Կատեգորիա:Ֆուտբոլի կիսապաշտպաններ Կատեգորիա:Անգլիական ֆուտբոլի լիգայի խաղացողներ Կատեգորիա:Բրայթոն ընդ Հոուվ Ալբիոնի ֆուտբոլիստներ
Յունհա
Դերասանի և հաղորդավարի կարիերա
Բայցի երգչուհուց ՅունՀան ցույց է տվել իրեն նաև, որպես դերասան ճապոնական «Հրեշտակը իջել է կեսօրին» կամ «Ընկնող հրեշտակների օր» (2005), «Այս կիրակի» (2009) ֆիլմերում։ Ինչպես նաև խաղացել է կորեական «Suspicious Customers» (2011) ֆիլմում, ֆիլմը աղջկա համար դարձել է մի քիչ կենսագրական, քանի որ նա խաղացել է երգչուհի-սան, ով միշտ ձախողվում է բոլոր լսումների ժամանակ։ ՅունՀանին կարելի տեսնել կորեական «ՅունՀան գնում է Ճապոնիա» (2010) հաղորդումում, որը բաղկացած է 6 սերիայից, որում ՅունՀային կարելի է տեսնել որպես հաղորդավար։ 2012 թվականի օգոստոսին ՅունՀան գնում է Կանադա, որտեղ դառնում է նոր «Knocking on Canada by YounHa» հաղորդումի հաղորդավար։
Բրանդ (այլ կիրառումներ)
Բրանդ անվանումը կարող է ունենալ հետևյալ կիրառումները․
Յունհա
Սկավառակագրություն
Ճապոնական երգեր
Կորեական երգեր
Գինդայեր (Գենջի գավառ)
Տարածքը լեռնային էր և անտառազուրկ ։
Ծանոթագրություններ
Կատեգորիա:Արևմտյան Հայաստանի գյուղեր
Բիլ Բերի
Ուիլիամ Թոմաս «Բիլ» Բերի (William Thomas "Bill" Berry:), ամերիկացի երաժիշտ, ով տիրապետում է երաժշտական մի շարք գործիքների, առավել հայտնի է որպես ալտերնատիվ ռոք խմբի՝ R.E.M.-ի թմբկահար։ Բացի հարվածային գործիքներից, Բիլը տիրապետել է ևս մի շարք գործիքների, որոնցից են կիթառը, բաս կիթառը, դաշնամուրը։ 17 տարի խմբում անցկացնելուց հետո հեռացել է՝ դառնալով ֆերմեր։
Կենսագրություն
Բերին ծնվել է ԱՄՆ-ի Մինեսոտա նահանգի Դալութ քաղաքում, նա իր ընտանիքի հինգերորդ զավակն էր։ Հայրը՝ Դոնան էր, մայրը՝ Աննան։ Երեք տարեկան հասակում Բերին իր մոր հետ տեղափոխվեց Միլուոկի, որտեղ նրանք ապրեցին մոտ 7 տարի։ 1968 թվականին Բերիի ընտանիքը նորից տեղափոխվեց, այս անգամ Սանդասկի Օգոայի նահանգ, Էրի լճի մոտակայքում։
1972 թվականին Բերիի ընտանիքը վերջնական տեղափոխվեց Մեյկոն՝ Ջորջիա նահանգ։ Այդ ժամանակ Բերին այն տարիքում էր, որ պետք է սովորեր միջնակարգ դպրոցում, նա սկսեց սովորելMount de Sales Academy դպրոցում։ Հենց այդտեղ էլ ծանոթացավ բասիստ Մայք Միլզի հետ, և նույնիսկ միասին հանդես եկան մի քանի խմբերում։ Ի վերջո Բերին և Միլզը որոշեցին ստեղծել խումբ, որպեսզի գումար աշխատեն։ Նրանք վարձակալեցին Արլինգթոն Փլեյսի բնակարանը, որը գտնվում էր Մեյկոնում։
1978 թվականին Բերին և Միլզը տեղափոխվեցին նույն նահանգի Ատենս քաղաք, որտեղ նրանք հանդիպեցին Մայք Սթայփին և Փիթեր Բակին։
Tool (խումբ)
Խումն իր կարիերան սկսեց հևի-մետալ ոճով, որը արտացոլված է նրանց առաջին՝ Undertow (1993) ալբոմի մեջ։ 1996 թվականին խումբը իր երկրորդ՝ Ænima ալբոմով ալտերնատիվ մետալ շարժման մեջ առաջատար դիրք գրավեց։ Նրանք ջանում էին միավորել երաժշտական փորձարկումները, տեսողական արվեստները և մարդու ինքնազարգացման մասին հաղորդագրությունը։ 2001 թվականին խումբը թողարկեց Lateralus ալբոմը, իսկ 2006 թվականին՝ 10,000 Days ալբոմը, որը արժանացավ քննադատների հիացմունքին և մեծ հաջողություն և ճանաչում բերեց խմբին ամբողջ աշխարհով։
Քանի որ Tool-ը միավորում է տեսողական արվեստը և երկար ու բարդ երաժշտական թողարկումները, խմբին ընդհանուր առմամբ նկարագրում են որպես ոճը և կանոնները կոտրող, պրոգրեսիվ ռոքի և արտ ռոքի մի մաս։
Վաղ շրջան (1988–1992)
1980-ականներին Tool խմբի ապագա անդամները տեղափոխվել են Լոս Անջելես։ Փոլ Դամուրը և Ադամ Ջոնսը ցանկանում էին սկսել կարիերա ֆիլմարտադրության մեջ, մինչդեռ Մեյնարդ Քինանը Միչիգանում տեսողական արվեստ սովորելուց հետո աշխատանքի է անցել կենդանիների խանութի վերակառուցման աշխատանքներում  ։
Քինանը և Ջոնսը 1989 թվականին հանդիպել են ընդհանուր ընկերոջ միջոցով։ Երբ Քինանը Ջոնսի համար միացրել է իր ձայնագրություններից մեկը, Ջոնսը այնքան տպավորված է եղել Քինանի ձայնից, որ սկսել է համոզել նրան ստեղծել իրենց սեփական խումբը։ Այնուհետև նրանք սկսել են փնտրել բաս-կիթառահար և թմբկահար։ Քերին այդ ժամանակ Քինանի հարևանն էր, և  նա ծանոթանում է  Ջոնսի հետ Թոմ Մորելլոյի միջոցով, ով Ջոնսի ավագ դպրոցի ընկերն էր։ Քերին սկսել է նվագել խմբի համար միայն այն պատճառով, որ նրանք չէին կարողանում լավ երաժիշտներ գտնել։ Tool-ի կազմը ամբողջական է դառնում, երբ Ջոնսի ընկերը նրանց ծանոթացնում է բաս-կիթառահար Դամուրի հետ։ Ավելի վաղ խումբը հորինել էր մի պատմություն, ըստ որի՝ նրանք միացել են «լակրիմոլոգիա» կեղծ փիլիսոփայության համար, չնայած «լակրիմոլոգիա»-ն կարող էր դառնալ նաև խմբի անվանումը   ։
Գրեթե երկու տարի Լոս Անջելեսում փոքր համերգներ տալուց հետո խմբի անդամներին մոտեցել են ձայնագրային ընկերություններ, և խումբը վերջապես պայմանագիր է կնքել Zoo Entertainment-ի հետ։ 1992 թվականի մարտին, ընկերությունը թողարկել է խմբի առաջին աշխատանքը, որը կոչվում է Opiate:  Խումբը այն նկարագրում էր որպես «հարվածող և պայթեցնող»։ Ալբոմը ներառում էր երկու սինգլ՝ «Hush» և «Opiate»  :
Undertow ալբոմ
Հաջորդ տարի, երբ ալտերնատիվ ռոքը և գրանջը հասել էին իրենց գագաթնակետին, Tool-ը թողարկեց իր երկրորդ ալբոմը՝ Undertow: Այն իր բազմազանությամբ գերազանցում էր Opiate ալբոմին և ներառում էր երգեր, որոնք խումբը չէր ցանկանում ներառել նախորդ ալբոմի մեջ՝ ընտրելով ավելի ծանր հնչողությամբ երգեր ։ Խմբի շրջագայություններն անցնում էին այնպես, ինչպես նախագծվել էին, բացառությամբ մի դեպքի 1993 թվականի մայիսին։ Tool-ը պետք է հանդես գար Հոլիվուդի այգու տաղավարում, բայց շուտով իմանում է, որ դա Սայենթոլոգիայի եկեղեցու սեփականույթւնն է, որը հակասում էր խմբի անդամների կրոնական տեսակետին։ Խումբը չեղյալ չհայտարարեց համերգը, սակայն ամբողջ համերգի ընթացքում ցուցաբերեց ծաղրական վերաբերմունք հանդիսատեսի նկատմամբ ։
Լոլլափալուզա փառատոնի ընթացքում Tool-ը մի քանի համերգներ տվեց։ Վերջին համերգի ընթացքում Լոս Անջելեսում կոմիկ Բիլ Հիքսը ներկայացրեց խմբին հանրությանը ։ Հիքսը դարձել էր խմբի ընկերը և Undertow ալբոմի համար եղել է ոգեշնչում։ Նա կատակով 10.000-անոց հանդիսատեսին խնդրել է օգնել իրեն գտնել կորցրած կոնտակտային ոսպնյակը ։
Ænima և Salival (1996–2000)
1996 թվականի սեպտեմբերի 17-ին Tool-ը թողարկեց իր երկրորդ ալբոմը Ænima-ն։ Այն նվիրված էր Բիլ Հիքսին, ով մահացել էր 2,5 տարի առաջ ։ Խմբի նպատակն էր հանրությանը ներկայացնել Հիքսի մտքերն ու գաղափարները, քանի որ նրանք գտնում էր, որ Tool-ը և Հիքսը կիսում էին միևնույն գաղափարները ։
Մանավորապես, Ænima-ի վերջին երգի ՝ «Third Eye»-ի սկզբում տեղադրված է Հիքսի ներկայացումներից մի հատված, և ալբոմի փաթեթավորման լենտիկուլյար պատյանը, ինչպես նաև «Ænema» երգի կրկներգը հղում են կատարում Հիքսի Արիզոնա Բեյ ալբոմից մի էսքիզի, որում նա խորհում է Լոս Անջելեսի՝ Խաղաղ օվկիանոսի տակ անցնելու մասին ։
Առաջին սինգլը՝ «Stinkfist»-ի հեռարձակումը սահմանափակ էր։ Այն կարճեցվել էր ռադիո-ծրագրավորողների կողմից։ Բացի այդ, անվանումը փոխվել էր «Երգ No. 1»- ի,  քանի որ իր մեջ պարունակում էր վիրավորական արտահայտություններ, իսկ երգի բառերը փոփոխվել էին ։
1996 թվականի հոկտեմբերին՝ Ænima'-ի թողարկումից երկու շաբաթ անց, սկսվեց մի շրջագայություն։ Եվրոպայում և Միացյալ նահանգներում մի շարք համերգներ տալուց հետո Tool-ը 1997 թվականի մարտին ուղևորվեց դեպի Ավստրալիա և Նոր Զելանդիա։ Նույն թվականի ապրիլի 1-ին ապրիլյան որոշ  կատակներ վերաբերում էին խմբին։ Խմբի կիսապաշտոնական էջում գրվել էր, թե ավտովթարի պատճառով Tool-ի անդամներից երեքը գտնվում են ծայրահեղ ծանր վիճակում ։ Այս նորությունը մեծ ուշադրության էր արժանացել երկրպագուների շրջանում, սակայն հետո այն պաշտոնապես հերքվել էր, և կայքը ներողություն էր խնդրել այդ անխոհեմ արարքի համար ։
Վերջապես վերադառնալով Միացյալ նահանգներ՝ Tool-ը հուլիսի 7-ին հայտնվեց Լոլլափալուզային, որտեղ արժանացավ Նյու Յորք Թայմս թերթի քննադատական գովասանքին։ Այնտեղ ասվում է. «Tool-ը մեծ հաջողությամբ վերադառնում էր Լոլլափալուզա 1993 թվականին քիչ հայտնի խմբերի հետ հանդես գալուց հետո։ Այժմ շատ փառատոններ ձգտում են ներառել Tool-ին իրենց համերգների մեջ, քանի որ այն պայքարում է իր նպատակներին հասնելու համար...Tool-ը օգտագործում է  արգելքները կոտրող պատկերներ, որոնք բարոյականացնում են նրանց երգերի ամբողջ դժոխային կրակը, որոնք շեղում են դառը կշտամբանքից դեպի նիհիլիստական դատապարտում։ Խմբի երաժշտությունը վերամշակել է գրանջի ամբողջ պղտորված մեծությունը»։
Ænima-ին սպասվում էր առևտրային մեծ հաջողություն ։ Այն արժանացավ Գրեմմի մրցանակի՝ անվանվելով 1996 թվականի լավագույն ալբոմներից մեկը   ։
Tool-ը պատրաստվում էր նոր ալբոմ թողարկել, սակայն դրան խանգարեց մի իրավական վեճ ։ Volcano Entertainment-ը՝ Zoo Entertainment-ի իրավահաջորդը, պնդում էր, որ Tool-ը խախտել է պայմանագիրըև դատական գործ բացեց։ Ըստ ընկերության՝ խումբը խախտել է պայմանագիրն այն ժամանակ, երբ ընդունել է ձայնագրման այլ ընկերությունների առաջարկները։ Այնուհետև խումբը դիմում ներկայացրեց, որտեղ պնդում էր, որ ընկերությունը թերացել է պայմանագրով սահմանված իր պարտականություններում։ 1998 թվականին Tool-ը կնքեց նոր պայմանագիր ։
Այս ընթացքում Քինանը միացել էր A Perfect Circle խմբին, որը հիմնադրել էր Բիլլի Հովերդելը, մինչդեռ Ջոունսը միացել էր Melvins խմբին, իսկ Քերին՝ Dead Kennedys խմբին։ Չնայած շատերը կարծում էին, որ խումբը բաժանման եզրին է, Չենսելորը , Ջոնսը և Քերին աշխատում էին նոր նախագծի վրա , մինչև Քինանը կվերադառնար ։ 2000 թվականին թողարկվեց Salival  հավաքածուն և վերջ տվեց խմբի բաժանվելու մասին անտեղի բամբասանքներին ։
Lateralus (2001–2005)
Մեկ ամիս անց, խումբը հայտարարեց, որ ալբոմի իսկական անունը «Lateralus » է, իսկ նախկին անվանումն ուղղակի խորամանկություն էր։ Ալբոմը խմբին ևս մեկ քայլով մոտեցրեց արտ ռոքի և պրոգրեսիվ ռոքի ոլորտին ։
Ալբոմը համաշխարհային հռչակ ձեռք բերեց՝ հասնելով Billboard 200-ի առաջին տեղին։ Խումբն արժանացավ իր երկրորդ Գրեմմի մրցանակին 2001 թվականի «Schism» երգի կատարման համար ։
Ծանոթագրություններ
Կատեգորիա:«Գրեմմի» մրցանակի դափնեկիրներ Կատեգորիա:1990 հիմնադրված երաժշտական խմբեր
Լուիզ Մուշիկիվաբո
Լուիզ Մուշիկիվաբո (Louise Mushikiwabo, ), ռուանդացի քաղաքական գործիչ։ Ռուանդայի արտաքին գործերի և համագործակցության նախարար(2009 թվականից ), պաշտոնավարում է նաև որպես կառավարության խոսնակ։ Զբաղեցրել է  Ռուանդայի տեղեկատվության նախարարի պաշտոնը ( 2008-2009 թթ.): 2018 թվականին առաջադրվել է Ֆրանկոֆոնիայի միջազգային կազմակերպության (OIF) գլխավոր քարտուղարի պաշտոնում, և Երևանում ընթացող Ֆրանկոֆոնիայի միջազգային կազմակերպության 17-րդ գագաթնաժողովի ժամանակ ընտրվել Ֆրանկոֆոնիայի միջազգային կազմակերպության գլխավոր քարտուղար  ։
Վաղ կյանք
Լուիզ Մուշիկիվաբոն ծնվել է 1961 թվականին, Ռուանդայի մայրաքաղաք Կիգալիում, Բատսոբ կլանի տուտսի Բիտսինդինկումինի և Նյիրատուլիրայի ընտանիքում։ Հայրը եղել է ֆերմեր, զբաղվել է ընտանեկան փոքրիկ կալվածքի գործերով և սուրճի պլանտացիայում զբաղվել է հաշվապահությամբ։ Լուիզ Մուշիկիվաբոյի մանկությունն անցել է Կիգալիում ։ Եղել է ընտանիքի 9 երեխաներից կրտսերը ։ Նրա եղբայրը՝ Լանդո Նդասինգվան, եղել է Ռուանդայի հայտնի գործարար և քաղաքական գործիչ, նախքան Ռուանդայի ցեղասպանության ժամանակ սպանվելը ։ Քույրը՝ Էնն-Մարի Կանտենգվան, եղբոր մահից հետո զբաղվել է նրա «Chez Lando» հյուրանոցայի բիզնեսով և 2003-2008 թթ. պաշտոնավարել է Ռունադայի խորհրդարանում ։
Կիգալիում տարրական և միջնակարգ կրթություն ստանալուց հետո 1981 թվականին Մուշիկիվաբոն ուսումը շարունակել է Բուտարե քաղաքի հարավում գտնվող Ռուանդայի ազգային համալսարանում (այժմ՝ Ռուանդայի համալսարան) ։ 1984 թվականին ավարտել է համալսարանը՝ ստանալով անգլերենի բակալավրի աստիճան, այնուհետև կարճ ժամանակահատված միջնակարգ դպրոցում անգլերեն է դասավանդել ։ 1986 թվականին արտագաղթել է ԱՄՆ և Դելավերի համալսարանում ստացել ֆրանսերեն լեզվի և թարգմանության մագիստրոսի աստիճան ։ 1988 թվականին կրթությունն ավարտելուց հետո մնացել է ԱՄՆ-ում և հաստատվել Վաշինգտոնում ։ Կարիերան սկսել է աշխատելով լոբբիստական կազմակերպությունների համար, նախքան Աֆրիկյան զարգացման բանկում (ԱԶԲ) պաշտոն զբաղեցնելը, որպես ԱԶԲ-ի պաշտոնյա որոշ ժամանակ բնակվել է Թունիսում, այնուհետև դարձել է բանկի հեռահաղորդակցության գծով տնօրեն ։
2006 թվականին Մուշիկիվաբոն գրել է Rwanda Means the Universe («Ռուանդա նշանակում է տիեզերք») գիրքը, որի համահեղինակն է ամերիկացի լրագրող և ԱՄՆ ծովային հետևակի կորպուսի նախկին ծովային Ջեք Կրամերը ։ Գիրքը կիսով չափ ինքնակենսագրական է՝ նկարագրելով Մուշիկիվաբոյի ընտանեկան պատմությունը, նրա կյանքի վաղ շրջանը Ռուանդայում և իր փորձը Միացյալ Նահանգներ արտագաղթելու վերաբերյալ ։ Այն նաև մանրամասն նկարագրում է Ռուանդայի ցեղասպանությունը պատմական տեսանկյունից, ինչպես նաև Մուշիկիվաբոյի անձնական տեսակետից Վաշինգտոնում ապրելու տարիներին, երբ նա ստացել է իր ընտանիքի անդամներից շատերի սպանվելու լուրը ։
Անձնական կյանք
Լուիզ Մուշիկիվաբոյի եղբայրը` Լանդո Նդասինգվան, Ժուվենալ Հաբիարիմանայի կառավարությունում եղել է վերջին տուտսի նախարարը, սակայն սպանվել է 1994 թվականի ցեղասպանության ժամանակ ։ Քույրը՝ Էնն-Մարի Կանտենգվան, եղբոր սպանությունից հետո զբաղվել է նրա «Chez Lando» հյուրանոցի և ռեստորանի կառավարմամբ։ Մուշիկիվաբոն ռուանդացի գիտնական և հոգևորական Ալեքսիս Կագամեի զարմուհին է։
Ծանոթագրություններ
Կատեգորիա:Ռուանդայի քաղաքական գործիչներ Կատեգորիա:Ռուանդացի կին դիվանագետներ Կատեգորիա:Ֆրանկոֆոնիայի միջազգային կազմակերպության գլխավոր քարտուղարներ Կատեգորիա:Արտաքին գործերի կին նախարարներ Կատեգորիա:21-րդ դարի կին քաղաքական գործիչներ
Ի՞նչ, որտե՞ղ, ե՞րբ
Ի՞նչ, որտե՞ղ, ե՞րբ ինտելեկտուալ հեռուստախաղը ստեղծվել է 1975 թվականին Մոսկվայում հեռուստապրոդյուսեր և հաղորդավար Վլադիմիր Վորոշիլովի և Նատալյա Ստեցենկոյի կողմից։ Ռուսաստանյան հեռուստատեսության մշտական հաղորդումներից մեկն է։
Հեռուստախաղը Հայաստանում
Հայաստանում «Ի՞նչ, Որտե՞ղ, Ե՞րբ» ինտելեկտուալ շարժումը սկսել է 80-ականների կեսերին իրարից անկախ, միանգամից երեք քաղաքաներում՝ Երևանում, Գյումրիում և Վանաձորում։ Հետագայում Երևանի և Գյումրու ակումբները լուրջ զարգացում են ապրել և մասնակցել հեռուստատեսային « Բրեյն-ռինգի » նկարահանումներին։ 1986-87 թվականներին ԵրՊԻ ուսանողների ուժերով, Գագիկ Բունիաթյանի նախաձեռնությամբ, ստեղծվում է «Ի՞նչ, Որտե՞ղ, Ե՞րբ» ակումբը, որի անդամները՝ Սիմոն Սիմոնյանը, Արթուր Հարությունյանը, Հարություն Ֆրանգուլյանը սկզբնական շրջանում խաղում են (որոշ դեպքերում նաև հանդիսատեսի ներկայությամբ) «Կանաչ» դահլիճում։ Ըստ Գագիկ Բունիաթյանի՝ ավելի ուշ ակումբը տեղափոխվում է Երևանի Երիտասարդության պալատ, որտեղ և պաշտոնական կարգավիճակ է ստանում։ Հենց այս ակումբի նախաձեռնությամբ էլ կայանում է հայ գիտակների առաջին հեռուստափորձը. Գագիկ Բունիաթյանի թիմը 1988 թվականի հուլիսին մասնակցում է «Ի՞նչ,Որտե՞ղ,Ե՞րբ» ինտելեկտուալ հեռուստախաղի նկարահանումներին։ Այդ ժանանակ հեռուստախաղը նկարահանվում էր «Սովինցենտրի» տարածքում։ Ավելի ուշ ակումբին միանում են Ալեքսանդր Թումանյանը, Տիգրան Քուչուկյանը, Նորա Ալանակյանը, Նատալյա Հարությունյանը, Դմիտրի Թումասովը, Հարություն Գիլոյանը։ Այս կազմից «Ի՞նչ,Որտե՞ղ,Ե՞րբ» հայկական հեռուստախաղերին մինչ օրս մասնակցում է միայն Նորա Ալանակյանը։ Այս կազմը կրկին վերադառնում է ԵրՊԻ «Կանաչ» դահլիճ։ Ըստ Նորա Ալանակյանի, 1992 թվականի մարտին հայկական առաջին թիմը մեկնել է հեռուստատեսային «Բրեյն-ռինգ»-ի նկարահանումների։ Հետագայում՝ այս խաղի շրջանակներում, հայկական թիմերից լավագույն արդյունք է ցույց տվել Շանթ Գրիգորյանի թիմը Գյումրիից։ Այս թիմի մի քանի ներկայացուցիչներ՝ Սուրեն Մանուկյանը, Արմեն Մկրտչյանը, Շանթ Գրիգորյանը և Արմեն Աշոտյանը սկսեցին մասնակցել նաև «Ի՞նչ, Որտե՞ղ, Ե՞րբ» հայկական հեռուստախաղերին։
Ներկայիս վիճակ
«Ի՞նչ, Որտե՞ղ, Ե՞րբ» ինտելեկտուալ խաղի Հայաստանի առաջնության գործող չեմպիոնը «Պերեզագրուզկա» թիմն է (ավագ՝ Տիգրան Քոչարյան), որը հանդիսանում է Հայաստանի վեցակի չեմպիոն, իսկ ամենատիտղոսակիր թիմերն են «ԴԱՖ» (ավագ՝ Լևոն Նիկողոսյան) և «Պերեզագրուզկա» (ավագ՝ Տիգրան Քոչարյան), որոնք վեցական անգամ նվաճել են Հայաստանի չեմպիոնի կոչումը։ «Ի՞նչ, Որտե՞ղ, Ե՞րբ» հեռուստախաղի մոսկովյան էլիտար ակումբում հայ գիտակներից մասնակցել են Շանթ Գրիգորյանը, Նատալյա Մանուսաջյանը և Հայկ Ղազազյանը։
Խաղի հեռարձակում
2002 թվականից «Արմենիա» հեռուստաընկերությունը սկսեց եթեր հեռարձակել «Ի՞նչ, Որտե՞ղ, Ե՞րբ» հեռուստախաղի հայաստանյան տարբերակը։ Առաջին նկարահանումները տեղի ունեցան Հովհաննես Շարամբեյանի անվան ժողովրդական արվեստի թանգարանի տարածքում։ Հետագայում բոլոր խաղերը նկարահանվել են «ԱՐՄԵՆԻԱ» հեռուստաընկերության տաղավարներում (2002-04 թվականներին՝ Երիտասարդական պալատ, 2004-05 թվականներին՝ Եղվարդի խճուղի 1)։ Այդ ժամանակահատվածում եթեր է հեռարձակվել 8 եթերաշրջան (յուրաքանչյուր եթերաշրջանը բաղկացած էր 7 խաղից՝ 6 ընտրական և մեկ եզրափակիչ)։ Խաղերի գլխավոր մրցանակն էր «Բյուրեղապակյա Բուն»։ Խաղերին մասնակցում էին ինչպես անվանի ռուս (Ալեքսանդր Դրուզ, Մաքսիմ Պոտաշով, Ֆյոդոր Դվինյատին, Բորիս Բուրդա, Վիկտոր Սիդնև, Ալեքսանդր Ռուբին, Ալես Մուխին, Իննա Դրուզ, Իլյա Նովիկով), այնպես էլ հայ (Տիգրան Մաղաքյան, Տիգրան Քոչարյան, Սամվել Խաչատրյան, Լևոն Գրիգորյան, Նորա Ալանակյան, Անուշ Տիգրանյան, Գարիկ Բալյան, Սուրեն Մանուկյան, Շանթ Գրիգորյան, Արմեն Աստվածատրյան, Լևոն Նիկողոսյան, Կարեն Սարգսյան, Արմեն Մկրտչյան, Վահե Տեր-Մինասյան, Վահան Քալայջյան, Իրինա Ոփյան, Ռոբերտ Թաթոյան, Մարգարիտա Ջաղացպանյան և այլք) գիտակները։ Խաղերի վարողն է Կարեն Քոչարյանը։
Հեռարձակման դադարեցում
Ֆինանսական պատճառներով 2005 թվականին հեռուստախաղի նկարահանումները ժամանակավորապես դադարեցվեցին։
Հեռարձակման վերսկսում
2010 թվականի մարտից «Արմենիա» հեռուստաընկերության եթերում վերսկսվեցին «Ի՞նչ,Որտե՞ղ,Ե՞րբ» հեռուստախաղի նկարահանումները։ Այդ պահից սկսած մինչ օրս, համաձայն «Արմենիա» հեռուստաընկերության, «Փի-Արտ» և «Իգրա Թի Վի» ընկերությունների միջև ձեռք բերված պայմանավորվածությունների, «Ի՞նչ,Որտե՞ղ,Ե՞րբ» հեռուստախաղի հայաստանյան տարբերակում եթեր է հեռարձակվում տարեկան երեք (գարնանային, աշնանային, ձմեռային) եթերաշրջան։ Յուրաքանչյուր եթերաշրջանը բաղկացած էր 8 խաղից՝ 5 ընտրական խաղ, 2 ոչ մրցութային խաղ և մեկ եզրափակիչ։ Սկսած 2010 թվականից հեռուստախաղի գլխավոր մրցանակը «Մարմարե արծիվն» է։
«Մարմարե արծվի» դափնեկիրներ
Ըստ խաղի կանոնակարգի գլխավոր մրցանակը՝ «Մարմարե արծիվը» ստանում է եզրափակչում հաղթող թիմի լավագույն խաղացողը։ Եթե եզրափակիչ խաղում հաղթում են գիտակները, ապա այդ թիմի լավագույն խաղացողը (լավագույն խաղացողին որոշում են խաղի հովանավորներն ու եթերաշրջանում մասնակցած թիմերի ավագները) դառնում է «Մարմարե արծվի» մրցանակակիր, իսկ եթե հաղթում են հեռուստադիտողները, ապա նույն կերպ ընտրվում է եզրափակիչ խաղում հաղթող հարցերից որևէ մեկի հեղինակը։ Մինչ օրս «Մարմարե արծվի» մրցանակակիրներ են դարձել.
Ոչ մրցութային
Ոչ մրցութային խաղերին այս տարիների ընթացքում մասնակցել են Հայաստանի քաղաքական գործիչներ, լրագրողներ, հեռուստա- և ռադիոհաղորդավարներ, շոումեններ, ոստիկաններ, դպրոցականներ՝ Արմեն Աշոտյան, Վահան Հովհաննիսյան, Վիգեն Սարգսյան, Նաիրա Զոհրաբյան, Մկրտիչ Արզումանյան, Եգոր Գլումով, Արման Սաղաթելյան, Շուշան Պետրոսյան, Արամ Աբրահամյան, Պետրոս Ղազարյան, Գևորգ Ալթունյան, Նարեկ Մարգարյան, Սերգեյ Սարգսյան, Հրանտ Թոխատյան։ 2014 թվականի գարնանային խաղերին առաջին անգամ մասնակցեց Ուկրաինայի հայ համայնքի թիմը։ Հեռուստադիտողների թիմում այս տարիների ընթացքում ընդգրկվել են աշխարհի ամենատարբեր երկրների ներկայացուցիչներ։ Կազմակերպիչները նամակներ են ստացել Լոս Անջելեսից, և Սիդնեյից, Փարիզից և Մոսկվայից, Թբիլիսիից և Մյունխենից, Կրասնոդարից և Լոնդոնից, ինչպես նաև Հայաստանի և Արցախի գրեթե բոլոր բնակավայրերից։ «Ի՞նչ,Որտե՞ղ,Ե՞րբ» հեռուստախաղը հարց է ստացել անգամ «Կոշ» քրեակատարողական հիմնարկից։ Արբանյակային կապով «Ի՞նչ,Որտե՞ղ,Ե՞րբ» հեռուստախաղի հայաստանյան տարբերակը դիտում են աշխարհի 116 երկրներում։ Խաղի լավագույն գիտակներին գրքեր են նվիրել ՀՀ Նախագահ Սերժ Սարգսյանը, ՀՀ վարչապետ Տիգրան Սարգսյանը, ԽՍՀՄ ժողովրդական արտիստ Սոս Սարգսյանը, ֆուտբոլիստ Հենրիխ Մխիթարյանը, շախմատի օլիմպիական չեմպիոններ Վլադիմիր Հակոբյանը, Գաբրիել Սարգսյանը և Տիգրան Լ. Պետրոսյանը, Պերճ Զեյթունցյանը, Տիգրան Մանսուրյանը, Գեղամ Գրիգորյանը, Էդուարդ Մարգարովը և այլ անվանի մարդիկ։
Արտաքին հղումներ
Կատեգորիա:Ռուսաստանի հաղորդաշարեր Կատեգորիա:ԽՍՀՄ հաղորդաշարեր Կատեգորիա:ՏԷՖԻ մրցանակի դափնեկիրներ
Բրուտոս (այլ կիրառումներ)
Բրուտոս անվանումը կարող է ունենալ հետևյալ կիրառումները․
24K Magic (սինգլ)
«24K Magic» («twenty-four karat magic»), ամերիկացի երգիչ և կոմպոզիտոր Բրունո Մարսի երգը, երրորդ «24K Magic» ալբոմից (2016)  ։
Պատմություն
«24k Magic» առաջին անգամ դուրս է եկել Mix 104.1 ռադիոյի եթերում 2016 թվականի հոկտեմբերի 7-ի կեսգիշերին ։ Սինգլը թողարկվել է հոկտեմբերի 7-ին Atlantic Records լեյբլի երաժշտության ներբեռնումով։ Լեյբլը պլանավորել է թողարկել երգը հոկտեմբերի 11-ին American contemporary hit radio ռադիոյով ։
«24k Magic» պարունակում է ֆանկ, դիսկո, R&B և հիփ-հոփ ոճերը։ Երգը սկսում է փոփոխված վոկալով, որը մարդիկ համեմատում են Թուփաք Շակուր ռեփերի «California Love» երգի հետ ։ Նաև նկարագրվում է, ինչպես «synth-heavy track» և 1970-ական և 1980-ական թվականների երգերի էլեմենտներ ։ Digital Spy-ից Լյուիս Քորներն ասաց, որ երգն ավելի շատ նման է «smooth '80s electronica and hip-hop»-ին, քան «70s groove of Uptown Funk»-ին  ։
24K Magic ստացել է դրական մեկնաբանություններ երաժշտական քննադատներից և համացանցային հրատարակություններից ։
Երաժշտական տեսահոլովակ
Երաժշտական տեսահոլովակը դուրս է եկել 2016 թվականի հոկտեմբերի 7-ին ։
Արտաքին հղումներ
Կատեգորիա:Բրունո Մարսի երգեր Կատեգորիա:Երգեր այբբենական կարգով Կատեգորիա:Ամերիկացի երգիչներ Կատեգորիա:Գրեմմի մրցանակակիր ձայնագրություններ
Ալ-Սաֆիրա
Ալ-Սաֆիրա (السفيرة), քաղաք Սիրիայի Արաբական Հանրապետության հյուսիսարևմտյան մասում՝ Հալեպի մարզի Ալ-Սաֆիրայի գավառում։ Համանուն շրջանի կենտրոնն է։
Աշխարհագրական դիրք
Քաղաքը տեղակայված է Հալեպի մարզի հյուսիսարևմտյան հատվածում՝ Սիրիական անապատի արևմտյան ծայրին՝ Ալ-Ջաբուլ լճից արևմուտք։ Ծովի մակարդակից բացարձակ բարձրությունը կազմում է 348 մ ։
Ալ-Սաֆիրան տեղակայված է մարզկենտրոն Հալեպ քաղաքից մոտավորապես 20 կմ դեպի հարավ-արևելք և երկրի մայրաքաղաք Դամասկոսից 295 կմ դեպի հյուսիս-հյուսիս-արևելք։ Ամենամոտ քաղաքացիական օդանավակայանը Հալեպի միջազգային օդանավակայանն է, որ գտնվում է Հալեպ քաղաքում ։
Ժողովրդագրությունը
1981 թվականին անցկացված մարդահամարի համաձայն՝ քաղաքի բնակչությունը կազմել է 21 197 մարդ ։
Պատմություն
Նախաիսլամական ժամանակաշրջանում քաղաքը հայտնի է Սիպրի (Sipri) անվամբ։ Որոշ պատմաբաններ ենթադրում են, որ Սիպրի անվանումն առաջացել է աքադերեն «պղինձ» բառից։ Դա կարող է նշանակել, որ նախկինում Սաֆիրան եղել է պղնձի արդյունահանման ու առևտրի կենտրոն։ Քաղաքը հայտնի է եղել նաև որպես աղահանման կենտրոն։
Արտաքին հղումներ
Կատեգորիա:Սիրիայի քաղաքներ Կատեգորիա:Ալ-Սաֆիրայի գավառ
Կուրսել սյուր Վել
Կուրսել սյւոր Վել (Courcelles-sur-Vesle), Ֆրանսիայում գտնվող համայնք, մտնում է Պիկարդիա երկրամասի կազմի մեջ։ Համայնքի գավառն է համարվում է Էնան։ Մտնում է Ֆեր ան Տարդենուա կանտոնի կազմի մեջ։ Համայնքի շրջանն է համարվում Սուասոնը։
Համայնքի INSEE ծածկագիրն է 02224։
Բնակչություն
Համայնքի բնակչությունը 2010 թվականի մարդահամարի տվյալներով կազմել է 345 մարդ։
Իգրապիունա
Վիճակագրություն
Կատեգորիա:Բրազիլիայի բնակավայրեր Կատեգորիա:Բաիա նահանգի բնակավայրեր
Անվերջ ձգվող դասամիջոց
«Անվերջ ձգվող դասամիջոց»՝ 1996 թվականին նկարահանված հայկական վավերագրական ֆիլմ Արցախյան ազատամարտի մասին։
Սյուժե
Արցախյան ազատագրական պայքարի սկզբում Մարտակերտի պաշտպանական շրջանի ջոկատների շարքում կռվում էին 13-18 տարեկան ազատամարտիկ պատանիներ, որոնց տներն ու դպրոցները ադրբեջանցիները վերածել էին ավերակների։ Պատերազմի ահազանգը լսելուն պես նրանք դպրոցից անմիջապես մեկնում են ռազմաճակատ՝ կռվելով Մարտակերտի պաշտպանական շրջանի ջոկատների շարքում։ Նրանցից շատերը զոհվում են՝ չհասցնելով նույնիսկ սիրահարվել, վայելել կյանքը ։
«Անվերջ ձգվող դասամիջոցը» ֆիլմը Վրեժ Պետրոսյանը նկարել է 1993-1995 թթ. ընթացքում։
CGI (գրաֆիկա)
Շարժական պատկերների հիմքում ընկած է համակարգչային անիմացիան, որը համարվում է CGI-ի ավելի նեղ դաշտը։ Այն օգտագործվում է կինեմատոգրաֆիայում՝ այնպիսի էֆեկտներ ստեղծելով, որ չի կարող ստեղծել ավանդական գրիմը։ Հանակարգչային անիմացիան կարող է փոխարինել կասկադյորներին, ինչպես նաև դեկորացիաներին։
Պատմություն
Համակարգչային գրաֆիկան առաջին անգամ օգտագործվել է 1973 թվականի «Արևմուտքի աշխարհ» ֆիլմում ։ 1970-ականներին ֆիլմերում օգտագորրծվեցին եռաչափ համակարգչային գրաֆիկայի տարրեր։ Այդ ֆիլմերից էին՝ «Ապագայի աշխարհը», «Աստղային պատերազմներ։ Էպիզոդ IV։ Նոր հույս» և «Օտարը» ֆիլմերը։ 1980֊ական թվականներին, մինչև երկրորդ «Տերմինատորի» դուրս գալը, Հոլիվուդը սկսեց շատ չօգտագործել համակարգչային գրաֆիկա ։
«Յուրայի դարաշրջանի այգում» առաջին անգամ կարողացան փոխարինել կասկադյորին։ Հենց նույն ֆիլմում էլ առաջին անգամ կարողացան անընդհատ օգտագործել CGI (դինոզավրի կաշին և մկանները ավելացվել էին համակարգչային գրաֆիկայով) լուսանկարչությամբ ։ 1995 թվականի «Խաղալիքիների պատմություն»֊ը եղավ առաջին լիամետրաժ մուլտֆիլմը, որն ամբողջովին մոդելավորված էր համակարգչով։ «Վերջին ֆանտազիա։ Ոգիները մեր մեջ» ֆիլմում առաջին անգամ կարողացան CGI֊ի օգնությամբ մարմնավորել իրական մարդկանց ։
CGI ստուդիաներ
Առաջին համակարգչային գրաֆիկայի ստուդիաներից դարձել է «Industrial Light & Magic» ընկերությունը, որը հիմնադրվել է Ջորջ Լուկասի կողմից 1975 թվականին։ «ILM»֊ն մտցրեց վիզուալ էֆեկտների հասկացությունը ֆիլմերում։
Ծանոթագրություններ
Կատեգորիա:Համակարգչային գրաֆիկա
Բյուսե
Բյուսե (Busset), համայնք Ֆրանսիայում՝ Օվերն երկրամասի Ալյեի գավառում։ Մտնում է Հարավային Կյուսե կանտոնի կազմի մեջ։ Համայնքի շրջանը Վիշին է։
Համայնքի INSEE կոդը՝ 03045։
Բնակչություն
Համայնքի բնակչությունը 2008 թվականին կազմում էր 849 մարդ։
Տնտեսություն
2007 թվականի տվյալներով 547 աշխատունակ տարիքի մարդկանցից (15-64 տարեկան) 422-ը տնտեսապես ակտիվ էին, 125-ը անգործունակ (ակտիվության ցուցանիշը 77,1 %, 1999 թվականին եղել է՝ 71,3 %)։ 422 աշխատունակ բնակիչներից 391-ը աշխատում էին (215 տղամարդ և 176 կին), անաշխատանք էին 31-ը (17 տղամարդ և 14 կին)։ 125 անգործունակ մարդկանցից 34-ը աշակերտներ կամ ուսանողներ են, 50-ը թոշակառու, 41-ը անաշխատունակ էին այլ պատճառներով ։
Արտաքին հղումներ
Կատեգորիա:Ֆրանսիայի համայնքներ
Լի Սու Ման
Լի Սու Ման (հանգըլ՝ 이수만, ), հարավկորեացի երաժշտական պրոդյուսեր, երգիչ և բիզնեսմեն։ S.M. Entertainment-ի (գործակալություն, որը փնտրում է նոր տաղանդներ) հիմնադիր և խոշոր բաժնետեր։ Այսօր S.M. Entertainment-ը համարվում է կորեական երաժշտական արդյունաբերության առաջատար գործակալություն։ Ավարտել է երկրի լավագույն համալսարանը՝ Սեուլական։
S.M. Entertainment անվանվել է հիմնադիրի անվան առաջին տառերով։
Բացի երաժշտական խմբերից և երաժիշտներից, S.M. Entertainment-ը հանդիսանում է նաև երգերի հեղինակների, երաժշտական պրոդյուսերների և դերասանների (օրինակ՝ Արին, Չո Չոնյունը, Լի Յոնհին) և հումորիստների մենեջեր։
Կենսագրություն
Իր երգչի կարիերան սկսել է 1970 թվականին, որպես կորեական April & May փոփ-խմբի վոկալիստ։ 1983 թվականին թողարկել է իր առաջին սոլո ալբոմը։
Այդ կերպով, նա եղել է գործակալության հիմնադիր և տնօրենների խորհրդի նախագահ։
2010 թվականին անցել է թոշակի, իր պաշտոնից՝ տնօրենների խորհուրդ։ Ինչպես բացատրել է գործակալության պաշտոնական դեմքը, որպեսզի «կենտրոնացնեն ավելի շատ էներգիա արտասահմանյան բիզնեսի վրա SM կազմակերպությունը, առաջնորդվելու է նոր բիզնեսով և դերակատարների զարգացմամբ»։
Արտաքին հղումներ
Կատեգորիա:Հարավկորեացի երգիչներ Կատեգորիա:Հարավկորեացի պրոդյուսերներ Կատեգորիա:S.M. Entertainment Կատեգորիա:Հարավկորեացի բիզնեսմեններ Կատեգորիա:Հարավկորեացի հաղորդավարներ Կատեգորիա:Երաժշտական պրոդյուսերներ Կատեգորիա:Հարավկորեացի կիթառահարներ Կատեգորիա:Հարավկորեացի երաժիշտներ
Օսթերհոֆեն
Օսթերհոֆեն (Osterhofen), քաղաք Գերմանիայում, Բավարիա երկրամասում։
Գտնվում է Ստորին Բավարիա վարչական շրջանի ենթակայության ներքո։ Մտնում է Դեգենդորֆ շրջանի կազմի մեջ։ Բնակչությունը 11 669 մարդ է (2010 թվականի դեկտեմբերի 31–ի տվյալներով )։ Զբաղեցնում է 111,19 կմ² տարածք։ Պաշտոնական կոդ՝ 09 2 71 141։
Արտաքին հղումներ
Կատեգորիա:Գերմանիայի բնակավայրեր
Դիմիտրոս Ռոնդարիս
Կատեգորիա:Ռոնդարիս Դիմիտրիոս
Կուրտմոն Վարեն
Կուրտմոն Վարեն (Courtemont-Varennes), Ֆրանսիայում գտնվող համայնք, մտնում է Պիկարդիա երկրամասի կազմի մեջ։ Համայնքի գավառն է համարվում Էնան։ Մտնում է Էսոմ սյուր Մարն կանտոնի կազմի մեջ։ Համայնքի շրջանն է համարվում Շատո Տիերին։
Համայնքի INSEE ծածկագիրն է 02228։
Տնտեսություն
2010 թվականին 183 մարդկանցից (15—64 տարեկան) 127-ը եղել են առավել ակտիվ տնտեսվարողներ, 56-ը եղել են համեմատաբար ոչ ակտիվ (ակտիվության ցուցանիշը կազմել է 69,4 %, 1999 թվականին կազմել է 69,7 %)։ 127 ակտիվ մարդկանցից 117-ը աշխատել են տարբեր ձեռնարկություններում (66 տղամարդ և 51 կին), անաշխատունակների թիվը կազմում է 10 (6 տղամարդ և 4 կին)։ 56 ոչ ակտիվ մարդկանցից 24-ը եղել են կամ աշակերտ կամ էլ ուսանող, 21-ը եղել են թոշակառու, 11-ը եղել են ոչ ակտիվ այլ պատճառներով ։
Ջանսու Դերե
Կենսագրություն
Ջանսու Դերեն ծնվել է Անկարայում։ Մանկուց երազել է դառնալ բալետի պարուհի։ Նախնական կրթությունը ստանալով Իզմիրում՝ Ջանսուն որոշում է համալսարանում ուսումնասիրել հնեագիտություն։ Բարձրագույն կրթությունը ստացել է Ստամբուլի համալսարանում։ 2000 թվականին Kanal D-ի կազմակերպած «Kanal D Miss Turkey Güzellik Yarışması» մրցույթին զբաղեցրել է երրորդ հորիզոնականը։ Դրանից հետո սկսել է զբաղվել մոդելային գործով։ Մասնակցել է Փարիզի և Միլանի նորաձևության շաբաթներին։ Կարճ ժամանակ անց դարձել է Թուրքիայի ամենապահանջված մոդելներից մեկը։ Կինոյում և հեռուստասերիալներում սկսել է նկարահանվել 2002 թվականից։ 2006 թվականին նկարահանվել է Սըլա հեռուստասերիալում, որտեղ մարմնավորել է Սըլա Սյոնմեզի դերը։ Հեռուստասերիալը ցուցադրվել է ATV-ով։ 2012 թվականին միացել է Հոյակապ դար հեռուստասերիալին, որտեղ կատարել է պարսկուհի հարճի դեր, ով պայքարում էր Սուլեյման I-ի սրտի համար։ Ջանսուն եղել է Avon ընկերության դեմքը։ Ներկայումս «Magnum» ընկերության դեմքն է։ 2012 թվականին դարձել է առաջին թրքուհին, ով դարձել է Loreal Paris-ի դեմքը։ Ջանսուն պաշտում է լուսանկարչությունը։ Ստամբուլում 2015 թվականին նա բացել է իր առաջին ցուցադրությունը։ Բացի այդ սիրում է նաև ճանապարհորդել։ 6,5 տարի Ջանսու Դերեն հանդիպել է Ջեմ Յըլմազի հետ, սակայն 2011 թվականի օգոստոսին զույգը բաժանվել է։
Լայտա (գետ)
Լայտա կամ Լիտավա (Leitha, Lajta), գետ Ավստրիայում և Հունգարիայում, Դանուբի աջ վտակը։ Աննավարկելի է։
Երկարությունը 180 մետր է, ջրի միջին օգտագործումը 10 մ³/վրկ.: Գետի վրա են տեղակայված Վիներ-Նոյշտադտ, Բռոիկ-ան-դեռ-Լայտա (Ավստրիա) և Մոշոնմադյարովար (Հունգարիա) քաղաքները։ Վերջինը գտնվում է Լայտայի անկման վայրի կողքին՝ Մոշոնյան Դանուբում։ Ինչպես նաև գետի վրա տեղակայված են ավելի փոքր ապրելավայրեր։
Գետը առաջանում է Ֆիշբախկյան Ալպերում Վիներ-Նոյշտադտ-ից դեպի արևելք։ Գետի հիմնական ուղությունը դեպի հարավ է, Նիկկելսդորֆի մոտ անցնում է Հունգարիայի սահմանի մեջ։ Էբենֆուրտի և Լայտապրոդերսդորֆի միջև գտնվող տարածքում, ինչպես նաև Գատտենդորֆոմի տարածքում գետը դահման է առաջացնում Ստորին Ավստրիայում, որը համապատասխանում է Ավստրիայի և Հունգարիայի սահմանը մինչև 1921 թվականը։ Գետի աջ ափին՝ հունգարական սահմանների մոտ ձգվում են Լայտագեբիրգյան լեռները։
Գետից մի քանի ջրանցք է դուրս գալիս, որոնք սնուցում են մանր հիդրոէլեկտրակայանները։ Առանձին տարածքներում այդ ջրանցքները վերցնում են Լայտայի ջրերի մեծամասնությունը։ Գետի մեջ մի քանի գետ է թափվում, այդ թվում նաև Շեդ գետը։
Անվանում
Լայտա գետը անունն առաջացել է Ցիսլեյտանիային և Տրանսլեյտանիային՝ Ավստրո-Հունգարիայի հիմնական մաս կազմող քաղաքների անուններից, որոնք կազմավորվել են ըստ 1867 թվականի Ավստրո-հունգարական համաձայնության։ Ցիսլեյտանմիա և Տրանսլեյտանիա բառերը բառացիրոեն նշանակում են «գետի այս» և «գետի այն մյուս ափին»։
Ծանոթագրություններ
Կատեգորիա:Ավստրիայի գետեր Կատեգորիա:Հունգարիայի գետեր Կատեգորիա:Եվրոպայի գետեր Կատեգորիա:Դանուբ գետի վտակներ
Դեղին գիրք
Դեղին գիրք. Դիվանագիտական փաստաթղթեր։ Հայկական գործեր։ Օսմանյան կայսրությունում բարենորոգումների նախագծեր։ 1894- 1897, (Livre jaune. Documents diplomatiques. Affaires armeniennes. Projets de reformes dans L՝Empire Ottoman. 1893-1897), «Դեղին գիրք», Հայկական հարցին նվիրված դիվանագիտական և այլ փաստաթղթերի երկհատորյա ժողովածու։ Լույս է տեսել Փարիզում 1897 թվականին։ Ընդգրկում է Թուրքիայի և Արևմտյան Հայաստանի տարբեր վայրերում գտնվող ֆրանսիացի դիվանագետների զեկուցագրերը՝ ուղղված Ֆրանսիայի արտգործնախարարին, և այլ նյութեր, որոնցում տրված են Արևմտյան Հայաստանում և Թուրքիայում 1894-96 թվականներին հայկական կոտորածների մանրամասն նկարագրություն, տվյալներ զոհերի, տուժած ընտանիքների վերաբերյալ, մեծ տերությունների՝ Մեծ Բրիտանիայի, Ֆրանսիայի, Ռուսաստանի դեսպանների մշակած բարենորոգումների ծրագրերը, որոնք ներկայացվել էին Բարձր դռանը՝ արևմտյան Հայաստանում իրականացնելու համար։ «Դեղին գրքի» առանձին հատվածներ թարգմանվել են ռուսերեն և հրապարակվել «Եղբայրական օգնություն Թուրքիայում տուժած հայերին» (1897) ժողովածուում։ «Դեղին գրքի» նյութերը Օսմանյան կայսրությունում և Արևմտյան Հայաստանում իրագործված հայերի ցեղասպանության անհերքելի ապացույցներ են։
Կատեգորիա:Հայոց ցեղասպանությանն առնչվող փաստաթղթեր
Օթցինգ
Օթցինգ (Otzing), կոմունա Գերմանիայում, Բավարիա երկրամասում։